[[Fil:Noerrebro-Metrostation-2014-07-04.jpg|thumb|Metrobyggeri ved Nørrebro st.
Foto: Allanth
|320x320px]]
'''Social dumping''' er et begreb der benyttes for at beskrive en praksis, hvor [[arbejdsgiver]]e benytter sig af billigere [[arbejdskraft]], end hvad der ellers er tilgængelig, hvor varen eller serviceydelsen fremstilles, distribueres eller sælges. Der kan være tale om, at indvandret arbejdskraft benyttes, eller at produktionen flyttes til et land eller område med et lavere [[Minimalløn|lønningsniveau]]. Sidstnævnte kaldes ofte også for outsourcing. Den [[erhvervsdrivende]] vil dermed spare på sine udgifter, og potentielt øge sin [[profit]]. Udbredt kritik antyder, at som resultat heraf vil regeringer være fristet til at indgå i såkaldt ''socialpolitisk konkurrence'' ({{Lang-en|social policy regime competition}}), hvor de sætter arbejdsnormer og sociale standarder ned for at lette på virksomheders lønomkostninger og, i sidste ende, holde på erhvervsvirksomheder i deres jurisdiktion. I [[Danmark]] har staten haft en tilbagetrukket rolle på arbejdsmarkedet, fordi man traditionelt har ladet [[Arbejdsmarked|arbejdsmarkedets]] parter afgøre deres uenigheder via det, som kaldes "[[den danske model]]".<ref>{{cite web | url = http://bm.dk/da/Beskaeftigelsesomraadet/Arbejdsret/Det%20arbejdsretlige%20omraade/Den%20danske%20model.aspx | title = Den danske model | publisher = Beskæftigelsesministeriet | access-date = {{dato|2-2-2018}} | archive-date =  2. februar 2018 | archive-url = https://web.archive.org/web/20180202012349/http://bm.dk/da/Beskaeftigelsesomraadet/Arbejdsret/Det%20arbejdsretlige%20omraade/Den%20danske%20model.aspx |url-status=dead }}</ref>
Politik Samfund